*Drugostopenjski dvopredmetni magistrski pedagoški program*

TEOLOGIJA

*Univerza v Ljubljani, Teološka fakulteta*

1. Podatki o študijskem programu

Drugostopenjski dvopredmetni magistrski pedagoški študijski program *Teologija* traja 2 leti (4 semestre). V okviru študijskega programa je 60 ECTS namenjenih pedagoškemu modulu. Skupni pridobljeni naslov je »magister profesor … in teologije« oz. »magistrica profesorica … in teologije«.

1. Temeljni cilji programa in splošne kompetence

***Temeljni cilj*** drugostopenjskega dvopredmetnega pedagoškega študijskega programa *Teologija* je dati študentu poleg izobrazbe s področja teologije tudi potrebno izobrazbo s področja vzgojno-izobraževalni vedah in v povezavi z drugim predmetno-strokovnim področjem. Program:

* posreduje temeljna, poglobljena in specializirana znanja s področja teoloških in religijskih ved (humanistično-filozofska, religijska, biblična, historična in dogmatično-ekleziološka znanja);
* usposoblja študenta za prenos pridobljenih znanj v prakso ter za interdisciplinarno mišljenje, raziskovanje in delovanje.
* oblikuje študenta z duhovno-etično držo.

***Kompetence,*** ki jih študent pridobi s študijem, so:

* pedagoške kompetence (zmožnost učinkovitega poučevanja, preverjanja in ocenjevanja znanja ter spremljanja napredka učencev, vodenja in komunikacije, vseživljenjskega učenja in širše pedagoške profesionalne kompetence);
* zmožnost upravljanja s širokim spektrom virov, prepoznavanja različnih teoretičnih modelov in usmeritev različnih disciplin in ved na področju izobraževanja;
* samostojnost in iniciativnost pri odločanju ter vodenju najzahtevnejših del na različnih področjih (šola, izvenšolska dejavnost, področje kulture itd.);
* zmožnost različnih načinov razmišljanja in delovanja, značilnih za znanstveno zasnovano poučevanje in učenje;
* zmožnost socialno-etične refleksivnosti, zavezanosti profesionalni etiki, razvijanju strokovne kritičnosti in odgovornosti v delu z ljudmi in informacijami;
* zmožnost strokovne samorefleksije, analiziranja kompleksnih situacij in (samo)evalvacije;
* zmožnost za interdisciplinarnost;
* hermenevtične, kognitivne in teoretične kompetence s humanističnega, teološkega, religijskega in kulturnega področja; zmožnost razumevanja in prepoznavanja humanistično-filozofskih, religioloških in bibličnih, zgodovinskih, dogmatično-eklezioloških, moralno-juridičnih in liturgično-duhovnih znanj;
* strokovne metodološke kompetence (uporaba strokovne literature, strokovnih pripomočkov, literature v tujih jezikih, temeljnih načel humanistične in družboslovne metodologije);
* tehnične kompetence (uporaba informacijskih tehnologij, avdio-vizualnih sredstev pri javnem nastopanju, arhivske dokumentacije in literature);
* jezikovne kompetence (jezik kot sredstvo aktivnega argumentiranja in izdelave strokovnih besedil);
* individualne kompetence (zmožnost izražanja, (samo)kritike, samoučenja in usmerjanja lastnega strokovnega razvoja);
* socialne kompetence (zmožnost socialnega čutenja, analiziranja, reagiranja in posredovanja etičnih vrednot);
* sintezne kompetence (zmožnost povezovanja razumevanja, znanja in čutenja; zmožnost ustvarjanja izboljšav, novih idej, skrbi za kakovost, sprejemanja človeka v njegovi enkratnosti in presežnosti; zmožnost teološke razlage izkušnje sveta);
* kompetence, specifične za program *Teologije* na Teološki fakulteti Univerze v Ljubljani (temeljna znanja o religijski, cerkveni in družbeni situaciji v južnem in vzhodnem evropskem prostoru; zmožnost ekumenskega in medverskega dialoga; senzibilnost za teološka vprašanja v kontekstu kulturne problematike v RS).
1. Pogoji za vpis in merila za izbiro ob omejitvi vpisa

V dvopredmetni študijski program druge stopnje se lahko vpiše, kdor je končal:

1. Prvostopenjski dvodisciplinarni univ. študijski program Teoloških študij ali prvostopenjski enopredmetni program Teoloških in religijskih študij. V primeru slednjih se lahko kandidatu glede na opravljene obveznosti prvostopenjskega študija prizna do 60 KT.
2. Prvostopenjski dvodisciplinarni univ. študijski program ustreznega strokovnega področja (humanistični in družboslovni programi), ovrednoten s 180 oz. 240 KT. V primeru slednjih se lahko kandidatom glede na opravljene obveznosti prvostopenjskega študija prizna do 60 KT.
3. Katerega koli od drugih prvostopenjskih univerzitetnih študijskih programov, če je kandidat pred vpisom opravil študijske obveznosti, ki so bistvene za študij na drugi stopnji; te obveznosti se določijo glede na različnost strokovnega področja in obsegajo od 10 do največ 60 KT, kandidati pa jih lahko opravijo med študijem na prvi stopnji, v programih za izpopolnjevanje in z opravljanjem izpitov pred vpisom v magistrski študijski program. Obveznosti določi TEOF v dogovoru s FF UL.
4. Predbolonjski visokošolski strokovni program Teologija.

Vsaka prošnja se obravnava individualno, individualno se določita tudi obseg in vsebina dodatnih študijskih obveznosti iz temeljnih predmetov, bistvenih za študij na drugi stopnji.

Merila za izbiro ob omejitvi vpisa

Če bo sprejet sklep o omejitvi vpisa, bodo kandidati izbrani glede na prednostno lestvico, sestavljeno iz naslednjih kriterijev:

* povprečna ocena na dodiplomskem študiju
* ocena diplomskega dela in/ali diplomskega izpita
* bibliografija in/ali izkazana znanja, relevantna za študij

Predvideno število vpisnih mest v prvi letnik drugostopenjskega magistrskega študijskega programa je za redni študij 40, za izredni študij pa 20.

1. **Merila za priznavanje znanj in spretnosti, pridobljenih pred vpisom v program**

Na podlagi »Pravilnika o postopku in merilih za priznavanje neformalno pridobljenega znanja in spretnosti UL« je mogoče študentu na njegovo vlogo priznati neformalno pridobljena znanja. Študentu se kot opravljeno študijsko obveznost lahko priznajo znanja, ki po vsebini in obsegu ustrezajo učnim vsebinam predmetov na vpisanem študijskem programu, pridobljena v različnih oblikah izobraževanja. O priznavanju znanj in spretnosti, pridobljenih pred vpisom, odloča Komisija za študijske zadeve TEOF UL na podlagi pisne prošnje študenta, priloženih spričeval ali drugih listin, ki dokazujejo uspešno pridobljeno znanje ter vsebino teh znanj. O prehajanju iz enega v drugi program odloča senat TEOF UL

1. **Pogoji za napredovanje po programu**

Za napredovanje iz prvega v drugi letnik drugostopenjskega dvopredmetnega študijskega programa mora študent oz. študentka v celoti opraviti vse obveznosti, predpisane s predmetnikom in posameznimi učnimi načrti za prvi letnik, v skupnem obsegu 60 KT.

V skladu s sklepom senata Teološke fakultete (25. seja senata z dne 5. 5. 2008) in s 153. členom Statuta Univerze v Ljubljani se lahko študentu oz. študentki pri prehodu v višji letnik izjemoma spregleda do 6 KT študijskih obveznosti (10 % skupnega števila KT za posamezni letnik), če ima za to opravičljive razloge. Opravičljivi razlogi so navedeni v Statutu Univerze v Ljubljani. Spregledane študijske obveznosti mora študent oz. študentka opraviti pred vpisom v višji letnik.

1. **Pogoji za dokončanje študija**

Za dokončanje študijskega programa mora študent oz. študentka opraviti vse študijske obveznosti, kot jih določajo študijski program in učni načrti posameznih predmetov, v skupnem obsegu 60 KT. Ker gre za dvopredmetni študijski program, mora študent oz. študentka za dokončanje celotnega študija opraviti tudi vse obveznosti pri drugi disciplini, v skupnem obsegu 60 KT, skupaj torej 120 KT. Študent lahko na vsakem od izbranih področij naredi samostojno magistrsko delo (9 ECTS), lahko pa naredi enotno magistrsko delo (18 ECTS). Priporoča se enotno magistrsko delo.

Pogoji za dokončanje študija so navedeni v Pravilniku o študijskem redu Teološke fakultete Univerze v Ljubljani.

1. **Prehodi med študijskimi programi**

Prehodi so mogoči:

* če kandidat izpolnjuje pogoje za vpis v 1. letnik študijskega programa druge stopnje, na katerega se vpisuje;
* če kandidat izpolnjuje pogoje za vpis v 2. letnik po študijskem programu univerze, na katero je vpisan;
* v okviru razpoložljivih študijskih mest;
* če je kandidat v prejšnjem programu opravil vsaj dva semestra oz. en letnik;
* če se kandidatu pri vpisu lahko prizna vsaj polovica obveznosti, ki jih je opravil v prejšnjem študijskem programu;
* če kandidat v novem programu v celoti opravi vsaj dva semestra oz. en letnik.

Prehajanje na dvopredmetni drugostopenjski študijski program je možno:

1. iz enopredmetnih ali dvodisciplinarnih (dvopredmetnih) študijskih programov druge stopnje z ustreznih strokovnih področij (družboslovje, humanistika); o izpolnjevanju pogojev za prehod odloča na podlagi študentove prošnje Komisija za študijske zadeve TEOF, ki na predlog oddelkov za vsakega kandidata posebej določi morebitne diferencialne izpite (od 10 do 60 KT) in druge obveznosti za vpis v letnik, v katerega se sme vpisati.
2. iz enopredmetnih ali dvodiciplinarnih (dvopredmetnih) študijskih programov druge stopnje s kateregakoli drugega strokovnega področja; o izpolnjevanju pogojev za prehod odloča na podlagi študentove prošnje Komisija za študijske zadeve TEOF, ki na predlog oddelkov za vsakega kandidata posebej določi diferencialne izpite (od 10 do 60 KT) in druge obveznosti za vpis v letnik, v katerega se sme vpisati.
3. iz enopredmetnih ali dvodiciplinarnih (dvopredmetnih) univerzitetnih študijskih programov po starem programu z istih strokovnih področij pod naslednjimi pogoji:
	* V prvi letnik drugostopenjskega dvopredmetnega študijskega programa se lahko vpiše kandidat, ki ima uspešno zaključene tri letnike starega nebolonjskega univerzitetnega dvopredmetnega študijskega programa (opravljene vse obveznosti po programu za 1., 2. in 3. letnik).
	* V drugi letnik drugostopenjskega dvopredmetnega študijskega programa se lahko vpiše kandidat, ki ima uspešno zaključene štiri letnike starega nebolonjskega univerzitetnega dvopredmetnega študijskega programa (opravljene vse obveznosti po programu za 1., 2., 3. in 4. letnik razen diplomskega dela oz. diplomskega izpita).

V obeh primerih velja, da se kandidatu glede na pridobljene kompetence na starem programu lahko določijo obveznosti, primerljive zaključnim obveznostim po novem programu, ter dodatne obveznosti v skupnem obsegu od 10 do 60 KT; o izpolnjevanju pogojev za prehod odloča na podlagi študentove prošnje senat TEOF UL, ki za vsakega kandidata posebej določi obveznosti za vpis v letnik.

1. za diplomante starih dvopredmetnih štiriletnih študijskih programov istih področij. Kandidati se lahko vpišejo v 2. letnik; pri tem se jim lahko prizna še do 30 KT. O izpolnjevanju pogojev za prehod odloča na podlagi študentove prošnje senat TEOF UL, ki za vsakega kandidata odloča individualno.

Prehajanje iz univerzitetnih študijskih programov z drugih strokovnih področij ni možno.

1. **Načini ocenjevanja**

Izpiti so pisni, ustni ter pisni in ustni. Znanje se ocenjuje z ocenami, predvidenimi po Statutu Univerze v Ljubljani (čl. 138): 10 (odlično); 9 (prav dobro); 8 (prav dobro); 7 (dobro); 6 (zadostno); 5–1 (nezadostno).

1. **Predmetnik študijskega programa s predvidenimi nosilci predmetov**

**Drugostopenjski dvopredmetni magistrski pedagoški študijski program Teologija**

|  |  |  |  |  |
| --- | --- | --- | --- | --- |
| **1. letnik**  | **Kontaktne ure**  |  | **ECTS**  | **Obv. štud.**  |
| **P** | **S** | **V** | **D** | **SUM** |
| **1. semester**  |  |  |  |  |  | **15** | **450** |
|  | Skupni del pedagoškega modula: 50%\* | 45 |  | 45 |  | 90 | 9 | **270** |
|  | Uvod v moralno teologijo | 15 | 10 | 5 |  | 30 | 3 | **90** |
|  | Uvod v cerkveno pravo | 15 | 15 |  |  | 30 | 3 | **90** |
| **2. semester**  |  |  |  |  |  | **15** | **450** |
|  | Specialna didaktika I | 15 | 5 | 10 |  | 30 | 3 | **90** |
|  | Specialna didaktika II | 25 | 15 | 20 |  | 60 | 5 | **150** |
|  | Skrivnost troedinega Boga | 20 |  | 25 |  | 45 | 4 | **120** |
|  | Pedagoški izbirni predmet\*\* |  |  |  |  | 30 | 3 | **90** |
| **Skupaj**  |  |  |  |  |  | **30** | **900** |

Legenda

\* – V skladu s fakultetnim dogovorom se skupni del pedagoškega modula enakomerno porazdeli na oba predmeta.

\*\* Pedagoške izbirne predmete izbere študent iz nabora pedagoških izbirnih predmetov FF Mb ali TEOF UL.

|  |  |  |  |  |
| --- | --- | --- | --- | --- |
| **2. letnik**  | **Kontaktne ure**  |  | **ECTS**  | **Obv. štud.**  |
| **P** | **S** | V | **D** | **SUM** |
| **3. semester**  |  |  |  |  |  | **15** | **450** |
|  | Specialna didaktika III | 30 | 5 | 10 |  | 75 | 4 | **120** |
|  | Kristologija | 30 | 0 | 30 |  | 60 | 5 | **150** |
|   | Izbirni predmet |  |  |  |  | 30 | 3 | **90** |
|  | Izbirni predmet |  |  |  |  | 30 | 3 | **90** |
| **4. semester**  |  |  |  |  |  | **15** | **450** |
|  | Pedagoška praksa |  |  |  |  |  | 6 | **180** |
|  | Magistrsko delo |  |  |  |  |  | 9 | **270** |
| **Skupaj**  |  |  |  |  |  | **30** | **900** |

**Magistrsko delo** pedagoških dvopredmetnih programov je praviloma interdisciplinarno. Študent izbere temo v dogovoru z izbranima mentorjema na obeh študijskih programih, pri čemer je delo na vsakem študijskem programu ovrednoteno enakovredno. Integralni del magistrskega dela je tudi zagovor. Podrobnosti: gl. učni načrt.

**Izbirni predmeti**

Izbirni predmeti so razvrščeni v dve skupini: pedagoške izbirne in splošne izbirne.

**Pedagoški izbirni predmeti Teof UL**

|  |  |  |
| --- | --- | --- |
| **1. LETNIK** | **1. semester** | **2. semester** |
| Šif. | Nosilec | Predmet | pr | v | se | pr | v | se | **Σur** | **Σ ur štud obremenitev** | **Σ kred. točk** |
| 13 | Gerjolj | Andragogika in kateheza odraslih |  |  |  | 15 | 15 |  | 30 | **90** | **3** |
| 21 | Gerjolj | Sodobne pedagoške metode |  |  |  | 10 |  | 20 | 30 | **90** | **3** |
| 22 | Gerjolj/ Bahovec | Družina in vzgoja |  |  |  | 10 |  | 20 | 30 | **90** | **3** |

|  |  |
| --- | --- |
| **2. LETNIK – izbirni predmeti** | **3. semester** |
| 14 | Jamnik | Liberalizem in komunitarizem | 15 | - | 15 | - | - | - | 30 | **90** | **3** |
| 15 | Košir | Stvarno pravo | 15 | - | 15 | - | - | - | 30 | **90** | **3** |
| 16 | Matjaž | Svet apokrifov in Kumran | 15 | - | 15 | - | - | - | 30 | **90** | **3** |
| 17 | Štrukelj | Teološke vsebine v novejših cerkvenih dokumentih | 15 | - | 15 | - | - | - | 30 | **90** | **3** |
| 18 | Petkovšek | Etika in globalizacija | 15 | - | 15 | - | - | - | 30 | **90** |  **3** |
| 19 | Palmissano/Matjaž | Stara zaveza v Novi zavezi | 15 | - | 15 | - | - | - |  30 | **90** |  **3** |
| 20 | Dolenc | Medkonfesionalni in verski dialog | 15 | - | 15 | - | - | - | 30 | **90** | **3** |
| 23 | Štuhec | Družinska etika  | 15 | - | 15 | - | - | - | 30 | **90** | **3** |
| 24 | Krajnc/Šegula | Bogoslužni sodelavci | 15 | - | 15 | - | - | - | 30 | **90** | **3** |

**Pedagoški modul**

**Pedagoški modul** obsega v celoti 60 KT in sestoji iz:

A: skupni del pedagoškega modula;

B: specialni del pedagoškega modula.

**A: Skupni del pedagoškega modula:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izvajalec | Številka predmeta v učnem načrtu | Nosilec | Predmet | 1.semester | 2.semester |  | *Σ* | ŠOŠ | ECTS |
| P | V | S | P | V | S | D |  |  |  |
| TEOF |  |  | Pedagogika | 15 | 15 |  | - | - | **-** |  | 30 | 90 | **3** |
|  |  | Didaktika | 15 | 30 |  | - | - | - |  | 45 | 105 | **5** |
| FF |  |  | Psihologija učenja in razvoj mladostnika | 30 | 15 |  |  |  |  |  | 45 | 150 | **5** |
|  |  | Delo z otroki s posebnimi potrebami | 15 | 15 |  |  |  |  |  | 30 | 90 | **3** |
| FF ali Teof |  |  | Pedagoški izbirni predmet 1 |  |  |  | 15 |  | 15 |  | 30 | 90 | **3** |
| FF ali Teof |  |  | Pedagoški izbirni predmet 2 |  |  |  | 15 |  | 15 |  | 30 | 90 | **3** |
| TEOF ali FF |  | Glede na izbran predmet | Interdisciplinarna opazovalna praksa | 15 | 15 |  |  |  |  |  | 30 | 60 | **2** |
| Skupaj |  |  |  |  |  |  |  |  |  |  |  |  | **24** |

**A1: Opazovalna praksa:**

Študent izbere na vsakem programu polovico opazovalne prakse (1 ECTS)

**B: Specialni del pedagoškega modula:**

Specialni del pedagoškega modula izvaja članica samostojno. Predmeti specialnega dela pedagoškega modula so:

|  |  |  |  |  |  |  |  |
| --- | --- | --- | --- | --- | --- | --- | --- |
| Številka predmeta v učnem načrtu | Nosilec | Predmet | 1. oz. 3.semester | 2. oz. 4. semester | ***Σ*** | **ŠOŠ** | **ECTS** |
| P | V | S | P | V | S |  |  |  |
| 3 | Vodičar/Stegu | Specialna didaktika I |  |  |  | **15** | **10** | **5** | **30** | **90** | **3** |
| 8 | Gerjolj/Šegula | Specialna didaktika II |  |  |  | 25 | 20 | 15 | **60** | **150** | **5** |
| 10 | Vodičar/Stegu | Specialna didaktika III | 30 | 5 | 10 | - | - | - | **45** | **120** | **4** |
|  | Vodičar/Stegu | Pedagoška praksa | - | - | - | \* | \* | \* | **75** | **180** | **6** |
| Skupaj |  |  |  |  |  |  |  |  |  |  | **18** |

1. **Podatki o možnostih izbirnih predmetov in mobilnosti**

*Zunanja izbirnost*

Ker je program dvopredmeten, tj. dvodisciplinaren, in je že sam po sebi interdisciplinaren, dodaten prenos kreditnih točk iz izbirnih predmetov iz zunanjih programov ni mogoč.

*Mobilnost*

Teološka fakulteta ima v okviru programa Socrates–Erasmus podpisane pogodbe s teološkimi fakultetami na Univerzah v Gradcu, Innsbrucku, Leuvnu, Marburgu in Regensburgu. Z omenjenimi fakultetami poteka izmenjava študentov/študentk. Študenti/študentke se lahko prijavijo na razpis vsako leto v marcu in potem od enega do dveh semestrov študirajo na eni od naštetih fakultet. Matična fakulteta jim prizna pridobljene kreditne točke in opravljen semester oz. letnik, če študent zbere potrebno število kreditnih točk za vpis v višji letnik. Za univerze nemškega govornega področja se predpostavlja znanje nemščine, na Univerzi v Leuvnu pa študij poteka v angleščini.

1. **Kratka predstavitev posameznega predmeta**

|  |  |  |  |  |  |
| --- | --- | --- | --- | --- | --- |
| **Koda** | **Letnik/ Semester** | **Nosilec** | **Naslov** | **Zimski semester****Tedensko število ur/ECTS**  | **Poletni** **semester****Tedensko** **število****ur/ECTS** |

**1. LETNIK**

|  |  |  |  |  |  |
| --- | --- | --- | --- | --- | --- |
| **O** **07** | **1/1** | **Štefanc** | **Didaktika**  | **4/5** | **0/0** |

Opredelitev temeljnih značilnosti didaktike. Pouk kot enovit proces učenja in poučevanja (vloga pouka v razvoju posameznika, razvoj didaktičnih idej in sodobne usmeritve pouka, vrste pouka, struktura in dinamika pouka, didaktični pomen novejših pojmovanj o naravi učenja – konstruktivno učenje, izkušenjsko učenje, inovativno učenje, celostno učenja, Gardnerjeva teorija o neodvisnih inteligencah, didaktične značilnosti kurikularne prenove), Notranja organizacija pouka (kurikularno načrtovanje, vrsta in izbira učnih oblik, učnih metod in učnih sredstev, zunanja in fleksibilna učna diferenciacija), Izvajanje in vrednotenje pouka (vloga spoznavnega in psihološkega vidika, vloga komunikacije v pouku, problemski pouk, notranja diferenciacija in individualizacija), Oblikovanje didaktičnega koncepta (temeljni didaktični pristopi – sociocentrični, pedocentrični, adaptacijski, emancipacijski, značilnosti nekaterih sodobnih didaktičnih teorij, oblikovanje učne strategije), Načrtovanje učiteljevega dela (moduli in metodologija stopenjskega načrtovanja, vloga in načini doseganja učnih ciljev).

|  |  |  |  |  |  |
| --- | --- | --- | --- | --- | --- |
| **O** **13** | **1/1** | **Kroflič, Govekar Okoliš** | **Pedagogika – teorija vzgoje in andragogika** | **3/3** | **2/3** |

Področje pedagogike: Opredelitev osnovnih pojmov. Šola kot družbena institucija. Šola in ideologija. Vzgojne dimenzije šolskega programa. Pravni in pedagoški vidik zahteve po oblikovanju vzgojnega koncepta javne šole. Minimalni in maksimalni koncept vzgoje (med preventivno disciplino in odgovorno sintezo vzgoje in izobraževanja). Modeli šolske socializacije. Šola kot organizacija z jasno postavljenimi pravili in šola kot skupnost. Teoretski in praktični problemi moralne vzgoje.

Področje andragogike: Opredelitev andragogike kot znanosti in njenih temeljnih pojmov. Pojem odraslosti in življenjska obdobja. Ciljne skupine odraslih. Izobraževanje odraslih kot potreba družbe, institucij in potreba posameznika. Vpliv družbenih sprememb na izobraževanje odraslih. Ugotavljanje potreb po izobraževanju odraslih in načini sestavljanja izobraževalnih programov za odrasle. Programiranje in planiranje izobraževanja odraslih. Viri znanja. Metode izobraževanja odraslih. Oblike izobraževanja odraslih. Profesionalni razvoj odrasle osebe. Spodbujanje vseživljenjskega izobraževanja in učenja odraslih.

|  |  |  |  |  |  |
| --- | --- | --- | --- | --- | --- |
| **O** **08** | **1/2** | **Vodičar/****Stegu** | **Specialna didaktika I**  | **2/3** | **0/0** |

Temeljni pojmi. Etična vzgoja, državljanska vzgoja - sodobna Evropska in Slovenska stvarnost. Zgodovinski razvoj: konfesionalni in nekonfesionalni pouk. Specifika in naloge, smeri in perspektive religijske in etične didaktike: Globalni in delni vzgojni cilji. Praktične vaje in obvezna pedagoška praksa: refleksija lastnega didaktičnega procesa. Hospitacije in nastop pri katehezi.

|  |  |  |  |  |  |
| --- | --- | --- | --- | --- | --- |
| **M 01** | **1/1** | **Globokar** | **Uvod v moralno teologijo**  | **2/3** | **0/0** |

Status moralne teologije po 2. vatikanskem koncilu, (biblični temelji, dialog s sodobnim svetom). Specifičnost krščanske etike (moralna avtonomija in etika vere). Univerzalna etična načela, etično delovanje. Pomen hermenevtične metode v MT. Pomen tradicije Cerkve in nauk Cerkvenega učiteljstva. Napetost med objektivnimi moralnimi normami in subjektivnostjo posameznika (vest in presoja). Oblikovanje vesti, razlaga moralnih norm. Kritična opredelitev do konkretnih primerov (okrogle mize, vaje).

|  |  |  |  |  |  |
| --- | --- | --- | --- | --- | --- |
| **CP 01** | **1/1** | **Košir** | **Uvod v cerkveno pravo**  | **2/3** | **0/0** |

1. Filozofija in teologija prava 2. Zgodovina kanonsko-pravnih virov 3. Razlaga I. knjige ZCP.

|  |  |  |  |  |  |
| --- | --- | --- | --- | --- | --- |
| **O** **08** | **1/2** | **Gerjolj/****Šegula** | **Specialna didaktika II** | **0/0** | **4/5** |

Umestimo predmeta v sam sistem izobraževanja. Etična vzgoja. S pregledom zgodovinskega razvoja religijskega in etičnega pouka odkrivamo bogastvo in zakonitosti njene uporabe pri poučevanju in vzgoji danes. Ob tem iščemo razliko med konfesionalnim in nekonfesionalnim poukom. Specifika in naloge v sodobnem konceptu izobraževanja. Smeri in perspektive religijske in etične didaktike: vrednote, družbeno in časovno pogojenost, multi kulturnost in interreligioznost Evrope in Slovenije, državljanske drže in politično kulturo.

|  |  |  |  |  |  |
| --- | --- | --- | --- | --- | --- |
| **D****06** | **1/2** | **Turnšek** | **Skrivnost troedinega Boga** | **0/0** | **3/4** |

Vsebina je razvidna iz tematskih krogov, ki se med seboj prepletajo: Bog v iskanju človeka; troedinost Boga razodetja; božji sestop kot pogoj za človekov dostop; trinitarična razsežnost velikonočne skrivnosti; pogled v preteklost v luči velikonočnega dogodka; izpovedovanje troedinega Boga v zgodovini in novejši pristopi; bogastvo življenja v Sveti Trojici; svet in zgodovina kot »prostor« dejavne navzočnosti troedinega Boga; Oče, Sin in Sveti Duh v življenju Svete Trojice.

**2. LETNIK**

|  |  |  |  |  |  |
| --- | --- | --- | --- | --- | --- |
| **O** **1** | **2/3** | **Vodičar/****Stegu** | **Specialna didaktika I I I** | **¾** | **0/0** |

Antropološka narava religije in etike. Zdrava rast osebnosti, dostojanstvo človeka. Deviacije. Naloge etičnega in religijskega pouka v sodobnem konceptu izobraževanja. Oblikovanje globalnih in delnih vzgojnih in učnih ciljev, kriteriji oblikovanja učnega načrta, izbira učne strategije. Pri praktičnih vajah in pedagoški praksi uporabimo različne metode učenja in poučevanja in se usposobimo za refleksijo lastnega didaktičnega procesa. Hospitacije in samostojni nastop v srednji šoli.

|  |  |  |  |  |  |
| --- | --- | --- | --- | --- | --- |
| **D 05** | **2/3** | **Štrukelj** | **Kristologija**  | **4/5** | **0/0** |

Kristjanovo življenje: Kristusovo zedinjenje s slehernim človekom; odrešenje, svoboda, namestinštvo, bivanje za druge itd. Svetopisemski temelji, zgodovina razvoja nauka in predstavitev mnenj velikih teologov iz preteklosti in sedanjosti. Pri vsem podajanju se oziramo na izjave cerkvenega učiteljstva. To velja tudi za mariološki vidik. Vse je predstavljeno z vidika pastoralne uporabnosti in eksistencialne zavzetosti.

|  |  |  |  |  |  |
| --- | --- | --- | --- | --- | --- |
| **O** **17** | **2/4** | **Vodičar/****Stegu** | **Pedagoška praksa** | **0/0** | **3/4** |

Hospitacije v osnovni in srednji šoli ter pri župnijski katehezi. Načrtovanje vse priprave, ki jih mora opraviti učitelj v sodobnem vzgojno izobraževalnem delu pri predmetu Verstva in etika in Državljanska vzgoja in etika ter pri konfesionalnem pouku kateheze v osnovni šoli ter Vera in kultura v srednji šoli.Uporabijo različnih metod učenja in poučevanja. Refleksija lastnega didaktičnega procesa.Samostojni nastop v osnovni šoli, pri katehezi in srednji šoli.

**PEDAGOŠKI IZBIRNI PREDMETI Teof**

|  |  |  |  |  |  |
| --- | --- | --- | --- | --- | --- |
| **O****10** | **1/ 2** | **Gerjolj** | **Psihologija etične in religijske edukacije**  | **0/0** | **3** |

Psihologija učenja . Osebnostni razvoj. Oblike religijskega in etičnega učenja in poučevanja - pogojevanje, spretnosti, opazovanje, verbalno učenje, učenje pojmov, problemsko učenje, učenje na podlagi teorije o več inteligentnostih, notranji in zunanji pogoji religijske in etične edukacije (tradicija, skupnost, pluralizem, osebni in klektivni spomin, osebna in skupnostna identiteta, ustvarjalnost, izkustveno in celostno učenje, zakonitosti učnega procesa, transfer učenja in metakognicija (metaučenje), pomen kritične refleksije in oblikovanja lastnih religijskih (religioznih) in etičnih stališč in moralnih drž. Dejavniki učenja. Razlike med učenci. Odnosi v vzgojni ustanovi in skupini. Ocenjevanje.

|  |  |  |  |  |  |
| --- | --- | --- | --- | --- | --- |
| **O****14** | **1/2** | **Vodičar** | **Opazovalna praksa** | **0/0** | **X/2** |

Spoznavanje šolskega okolja in njegovih značilnosti, poti spoznavanja otrokove osebnosti, doživljajske vrednote kot oblikovalke osebnosti, pomen vrednot v sodobnem času najpogostejše napake na področju vzgoje, naloga institucij pri oblikovanju vzgoje, naloge družine pri oblikovanju otrokove osebnosti, razvijanje svojih potencialov, osmišljanje dela in odnosov v skupini, pomen dobre komunikacije med otroki in učitelji

**IZBIRNI PREDMETI ZA 2. LETNIK**

|  |  |  |  |  |  |
| --- | --- | --- | --- | --- | --- |
| **O** **04**  | **2/3** | **Gerjolj** | **Andragogika in kateheza odraslih** | **2/3** | **0/0** |

Položaj odraslih v svetu in v Cerkvi; motivi za versko izobraževanje odraslih: družbeno-kulturni, psihološki in antropološki ter teološko-pastoralni; osnovni smoter verskega izobraževanja odraslih; usposabljanje za kulturni dialog med vero in današnjim svetom ter pripravljenost za sodelovanje s člani različnih cerkva in verstev ter kulturnih tokov; vsebine verskega izobraževanja odraslih; metode dela z odraslimi, predvsem vodenje različnih skupin.

|  |  |  |  |  |  |
| --- | --- | --- | --- | --- | --- |
| **F 14** | **2/3** | **Jamnik** | **Liberalizem in komunitarizem**  | **2/3** | **0/0** |

Liberalizem, vrednostni skepticizem, relativizem; antropocentrizem in imanentizem.Rawlsova moralna teorija(zmerni liberalizem): pravičnost, poštenost. Prehod od teleološkega k deontološkemu gledanju, pogodbena teorija, kantovski konstruktivizem. Princip pravičnosti. Komunitarni kritiki Rawlsa, poudarki na dobrem, vrednotah, praktičnem življenju v skupnosti, tradiciji, odgovornosti za skupno dobro. etika postmoderne perspektive, osebna odgovornost biti za drugega, etiko bližine in ljubezni, personalizacija morale.

|  |  |  |  |  |  |
| --- | --- | --- | --- | --- | --- |
| **CP 04** | **2/3** | **Košir** | **Stvarno pravo**  | **2/3** | **0/0** |

Služba božje besede. Misijonska dejavnost Cerkve. Katoliška vzgoja. Sredstva družbenega obveščanja. Pridobivanje premoženja v Cerkvi. Uprava cerkvenega premoženja. Pogodbe, zlasti odtujitve v določilih cerkvenega prava. Volila v pobožne namene na splošno in pobožne ustanove.

|  |  |  |  |  |  |
| --- | --- | --- | --- | --- | --- |
| **SP 21** | **2/3** | **Matjaž** | **Svet apokrifov in Kumran**  | **2/3** | **0/0** |

Predstavitev najvažnejših del judovskega in novozaveznega sveta apokrifov pod zgodovinskim, literarnim in vsebinskim vidikom; predstavitev novejših metod primerjalnega študija antičnih tekstov; vzpostavljanje povezave med apokrifno literaturo in Svetim pismom; razvoj teoloških, mesijanskih, antropoloških in družbenih konceptov v apokrifni literaturi; soočenje z apokrifno teologijo v patristični literaturi; uvajanje v vsebino glavnih izvirnih besedil kumranske skupnosti v primerjavi s spisi Nove zaveze.

|  |  |  |  |  |  |
| --- | --- | --- | --- | --- | --- |
| **D 08** | **2/3** | **Štrukelj** | **Teološke vsebine v novejših cerkvenih dokumentih**  | **2/3** | **0/0** |

Preučevanje besedila in dokumentov cerkvenega učiteljstva: utemeljitev teologije v učlovečenju, smrti in vstajenju Jezusa Kristusa, ter v njegovi ustanovitvi Cerkve kot vesoljnega zakramenta odrešenja; nove perspektive teologije po 2. vatikanskem koncilu.

|  |  |  |  |  |  |
| --- | --- | --- | --- | --- | --- |
| **F 13** | **2/3** | **Petkovšek** | **Etika in globalizacija**  | **2/3** | **0/0** |

Razlike med preteklimi in današnjo moderno globalizacijo in njenimi posebno gospodarskimi in imperialnimi prvinami. Temeljne zahteve globalizacije, vloga medijev in religij, posebej krščanstva. Postmoderne zahteve individualizma in vloga etike, nerecipročnost etične zahteve. Civilne družb in svetovni etos.

|  |  |  |  |  |  |
| --- | --- | --- | --- | --- | --- |
| **SP 20** | **2/3** | **Palmisano/ Matjaž** | **Stara zaveza v Novi zavezi**  | **2/3** | **0/0** |

Pomenljivost Stare zaveze in njenega ozadja pri razlaganju novozaveznih besedil; ponazoritev vpliva besedil (npr. psalmov) v širših literarnih enotah in posameznih odlomkih evangelijev; is­kanje načina, kako so evangelisti in Pavel na novo prebirali znane like ali figure Stare za­ve­ze (npr. Adam, Abraham, David), da bi preko njih izražali novost Jezusa Kristusa; eksegetske metode ali literarne oblike, ki so jih pri tem uporabili (tipologija, midraš, tipična scena).

|  |  |  |  |  |  |
| --- | --- | --- | --- | --- | --- |
| **OB 10** | **2/3** | **Dolenc** | **Medkonfesionalni in verski dialog (case study)** | **2/3** | **0/0** |

Dialog. 2. vatikanski koncil: dialoški odnosi znotraj cerkvene ustanove, dialog v več smereh. Vzorci vodenja dialoga (case study: medkrščanski, medverski, medkulturni dialog), razčlenjevanje. Razumevanje in sodelovanje med verstvi - lažje razumevanje med ljudmi različnih verskih in nazorskih prepričanj, izmenjava in bogatenje pogledov, odkrivanje novih oblik druženja. Medsebojno poznavanje - poznati predvsem poglede, ki jih imajo verstva drugo ne drugo, poznati pa tudi doslej storjeno na tem področju v svetu in Sloveniji.

**INTERDISCIPLINARNI SEMINARJI ZA 2. LETNIK**

|  |  |  |  |  |  |
| --- | --- | --- | --- | --- | --- |
| **O 05** | **2/3** | **Gerjolj** | **Sodobne pedagoške metode**  | **0/0** | **5/6** |

Rezultati permanentnih raziskav sociologije vzgoje in humanistične psihologije, metodološko prepletanje spoznanj logopedagogike in logoterapije ter celostne pedagogike, ki kompatibilno vključuje vse poti formativne in izobraževalne komunikacije. Seminar obdeluje tudi dileme, ki so povezane z vlogami in s kompetencami različnih edukativnih in izobraževalnih ustanov in institucij (družina, šola, Cerkev ipd.). Kritična refleksija - iskanje resursov in potencialov.

|  |  |  |  |  |  |
| --- | --- | --- | --- | --- | --- |
| **O****06** | **2/3** | **Gerjolj/Bahovec** | **Družina in vzgoja**  | **0/0** | **5/6** |

Raziskovanje različnih družinskih sistemov ter z njimi povezanih vzgojnih stilov bo temeljna vsebina seminarja. Študentje se bodo soočali z vzgojnimi praksami tako v kontekstu s tradicionalnim pojmovanjem družine kot z dilemami, ki so povezane s sodobnim pluralizmom družinskih podob in vlog, tudi enostarševskimi, ločenimi in s ponovno oblikovanimi družinskimi skupnostmi. Povezovanje družine z možnostmi nadgradnje preko drugih vzgojnih ustanov.

|  |  |  |  |  |  |
| --- | --- | --- | --- | --- | --- |
| **M 07** | **2/3** | **Košir/ Štuhec**  | **Družinska etika in njena pravna ureditev** | **0/0** | **5/6** |

Antropološki temelji zakona in družine. Etične podlage za zakon in družino. Teološko pravne osnove zakona in družine. Priprava poroke. Razdiralni zadržki na splošno. Zakonska privolitev. Oblika sklenitve zakona. Mešani zakoni in tajna sklenitev zakona. Ločitev zakoncev.

|  |  |  |  |  |  |
| --- | --- | --- | --- | --- | --- |
| **CP 05** | **2/3** | **Košir/ Štuhec**  | **Pravna ureditev Evrope in njeni etični temelji**  | **0/0** | **5/6** |

Evropska ustava. Evropska zakonodaja.

|  |  |  |  |  |  |
| --- | --- | --- | --- | --- | --- |
| **P** **03** | **2/3** | **Krajnc/Šegula**  | **Bogoslužni sodelavci**  | **0/0** | **5/6** |

Cerkveni dokumenti o sodelovanju laikov pri bogoslužju, katehezi in drugih dejavnostih Cerkve. Spoznavanje liturgičnih služb: služba bralcev, mašnih pomočnikov, izrednih delivcev obhajila, organistov, pevcev, cerkovnikov, ministrantov, in drugih. Pastoralne službe: animatorj, katehist, voditelja karitasa, ključarja, člana ŽPS… Vključenost bogoslužnih sodelavcev v pripravo pastoralnega načrta in v njegovo uresničevanje ter preverjanje.